কেন্দ্রীয় ক্রীড়ামন্ত্রী এদিন সাফ জানিয়ে দিলেন সীমান্তে সংঘর্ষ শেষ হওয়া না পর্যন্ত এবং সন্ত্রাসে পাকিস্তানের মদত দেওয়া বন্ধ না করা পর্যন্ত তাদের সঙ্গে কোনওভাবেই দ্বি-পাক্ষিক সিরিজ খেলবে না ভারত ৷ এব্যাপারে কেন্দ্রীয় সরকারের মনোভাব যে অত্যন্ত কড়া, সেটাও এদিন পরিষ্কার করে দিয়েছেন গোয়েল ৷ তবে দ্বি-পাক্ষিক সিরিজে আপত্তি থাকলেও বহুদেশীয় টুর্নামেন্টে পাকিস্তানের সঙ্গে খেলাতে কোনও সমস্যা নেই কেন্দ্রীয় সরকারের ৷ ২০১২ সাল থেকেই ভারত-পাকিস্তান দ্বি-পাক্ষিক সিরিজ বন্ধ ৷ সীমান্তে পরিস্থিতির কোনও উন্নতি তো হচ্ছেই না, বরং আরও অবনতি হয়েছে ৷ তাই ভারত-পাকিস্তান সিরিজের ভবিষ্যতও এখন আরও অন্ধকারে ৷